**தமிழ்நாடு பள்ளிக்கல்வி இணை இயக்குநரின் ( பணியாளர் தொகுதி) செயல்முறைகள், சென்னை-6**

ந.க.எண்.014519/அ3/இ1/2018, நாள்.26.09.2018

|  |  |
| --- | --- |
| **பொருள் :-** | பள்ளிக்கல்வி – அமைச்சுப்பணி - பதவி உயர்த்தப்பட்ட கண்காணிப்பாளர் பதவியிலிருந்து முறையான கண்காணிப்பாளராகப் பணி மாறுதல் – உதவியாளர் பணியிலிருந்து பதவி உயர்த்தப்பட்ட கண்காணிப்பாளராக பதவி உயர்வு – பணி விடுவிப்பு மற்றும் பணியில் சேர்ந்த அறிக்கை – உறுதிப்படுத்துதல் - சார்பு. |
| **பார்வை :**- | இவ்வியக்கக இதே செயல்முறைகள், ந.க.எண்.014519/அ3/இ1/2018 நாள்:30.08.2018 மற்றும் ந.க.எண்.014518/அ3/இ1/2018, நாள்: 11.09.2018 |

--------

 பார்வையில் கண்ட செயல்முறைகள் வாயிலாக 30.08.2018 அன்று பதவி உயர்த்தப்பட்ட கண்காணிப்பாளர் பதவியிலிருந்து முறையான கண்காணிப்பாளராகப் பணி மாறுதல் மூலம் பதவி உயர்வு அளிக்கப்பட்ட 149 பணியாளர்களுக்கு இணையதள வாயிலாக பணி நியமன ஆணை வழங்கப்பபட்டது. சம்மந்தப்பட்ட பணியாளர்கள் ஏற்கனவே பணிபுரிந்த பணியிடத்திலிருந்து பணி விடுவிக்கப்பட்டு புதிய பணியிடத்தில் பணியில் சேர்ந்துள்ளனரா என அந்தந்த மாவட்ட முதன்மைக் கல்வி அலுவலர்கள் உறுதிப்படுத்தப்பட வேண்டும்.

 மேலும் 11.09.2018 அன்று உதவியாளர் பதவியிலிருந்து பதவி உயர்த்தப்பட்ட கண்காணிப்பாளர் பணியிடத்திற்கு இணையதள வாஒஒயிலாக பதவி உயர்வு அளிக்கப்பட்ட 145 பணியாளர்கள் மற்றும் கலந்தாய்விற்கு வருகை தராத 5 பணியாளர்களுக்கு இவ்வியக்ககத்திலிருந்து நேரடியாக நியமன ஆணை (Manual Order) அளிக்கப்பட்ட ஆக மொத்தம் 150 பணியாளர்களுக்கு பதவி உயர்வு ஆணை வழங்கப்பட்டது. மேற்கண்ட பணியாளர்கள் ஏற்கனவே பணிபுரிந்த பணியிடத்திலிருந்து பணி விடுவிக்கப்பட்டுள்ளனரா மற்றும் புதிய பணியிடத்தில் பணியில் சேர்ந்துள்ளனரா என்பதை அந்தந்த மாவட்ட முதன்மைக் கல்வி அலுவலர்கள் உறுதிப்படுத்தப்பட வேண்டும்.

 மேலும் பதவி உயர்த்தப்பட்ட கண்காணிப்பாளர் பதவியிலிருந்து முறையான கண்காணிப்பாளராகப் பணி மாறுதல் மூலம் பதவி உயர்வு அளிக்கப்பட்ட 149 பணியாளர்கள் சேர்ந்தாக வேண்டும். அவ்வாறு இல்லையெனில் நாளது வரை பணியில் சேராத பணியாளர்கள் மீது ஒழுங்கு நடவடிக்கை எடுக்கப்படும் எனத் திட்டவட்டமாகத் தெரிவிக்கப்படுகிறது. மேலும் உதவியாளர் பதவியிலிருந்து பதவி உயர்த்தப்பட்ட கண்காணிப்பாளர் பணியிடத்திற்கு பதவி உயர்வு அளிக்கப்பட்ட 150 பணியாளர்களும் 30.09.2018- க்குள் பணியில் சேரவில்லையெனில் அவர்களது பதவி உயர்வு ஆணையினை இரத்து செய்திட விதிகளின்படி உரிய நடவடிக்கை எடுக்கப்படும் எனவும் இதன் மூலம் அறிவுறுத்தப்படுகிறது.

 (ஒம்/-)பெ. குப்புசாமி

 இணை இயக்குநர் (பணியாளர் தொகுதி)

பெறுநர்

 அனைத்து முதன்மைக் கல்வி அலுவலர்கள்

 அனைத்து மாவட்டக் கல்வி அலுவலர்கள்

|  |
| --- |
| நகல்:- |
| 1. இயக்குநர், தொடக்கக் கல்வி இயக்ககம், சென்னை 6.
2. இயக்குநர், மெட்ரிகுலேசன் பள்ளிகள் இயக்ககம், சென்னை 6.
3. இயக்குநர் ஆசிரியர் கல்வி ஆராய்ச்சி மற்றும் பயிற்சி இயக்ககம், சென்னை6.
4. இயக்குநர், பள்ளிசாரா மற்றும் வயது வந்தோர் கல்வி இயக்ககம், சென்னை
5. மாநில திட்ட இயக்குநர் அனைவருக்கும் கல்வி இயக்ககம், சென்னை 6.
6. திட்ட இயக்குநர் அனைவருக்கும் இடைநிலைக் கல்வி திட்டம், சென்னை 6.
7. உறுப்பினர் செயலர், ஆசிரியர் தேர்வு வாரியம், சென்னை 6.
8. இவ்வியக்கக அ2 பிரிவிற்கு
9. தகவல் பலகைக்கு
 |   தங்கள் அலுவலகப் பணியாளர்கள் சார்பான விவரம் அளிக்கும் பொருட்டு பணிந்தனுப்படுகிறது |